
Põhieelarve vahendite kasutamise lubamine 
1. ASJAOLUD JA MENETLUSE KÄIK

Narva Linna Arenduse ja Ökonoomika Amet viib ellu projekti ”City Twins Citizens Forum”, mida rahastatakse Education, Audiovisual and Culture Executive Agency Citizenship programmist. Antud programmi kohaselt, kõik projekti raames tehtud abikõlblikud kulud, peavad olema tasutud projekti lõpparuande esitamise tähtajaks, s.o. hiljemalt 31.12.2011.a. Kuna ametil puudub võimalus võtta laenu programmi toetuse arvelt tehtavate kulude sildfinantseerimiseks, taotleb Narva Linna Arenduse ja Ökonoomika Amet Linnavalitsuselt projekti edukaks lõpetamiseks luba kasutada ameti põhieelarve vahendeid summas 4 000 eurot Citizenship programmi toetuse osaliseks sildfinantseerimiseks projekti “City Twins Citizens Forum ” raames teostatud tööde eest. Antud summa tagastatakse põhieelarvesse pärast lõpparuande kinnitamist programmi poolt, eeldatav tähtaeg detsember 2011.a – jaanuar 2012.a. 
2. ÕIGUSLIKUD ALUSED
Vastavalt Narva Linnavolikogu 21.12.2010 määrusele nr 44 (Narva linna 2011. aasta eelarve kinnitamine, punkt 7) on eelarvelistel asutustel ja eelarveliste asutuste hallatavatel asutustel lubatud kasutada rahastamisallikate poolt toetatud ja Rahandusministeeriumi poolt kooskõlastatud projektide sildfinantseerimiseks eelarvelisi vahendeid. Välisvahendite laekumisel taastatakse eelarvelised vahendid. 

Vastavalt Narva Linna Arenduse ja Ökonoomika Ameti põhimääruse punktile 2.1.43 on ametil õigus esitada sihtprogrammidesse projekte ning punktile 3.1.7 sõlmida oma ülesannete täitmiseks lepinguid.
3. OTSUS
3.1 Lubada Narva Linna Arenduse ja Ökonoomika Ametil kasutada põhieelarve vahendeid summas kuni 4 000 eurot käibevahendina projekti „City Twins Citizens Forum“ Citizenship programmi toetuse osaliseks sildfinantseerimiseks. 
3.2 Toetuse vahendite laekumisel taastada eelarvelised vahendid.
4. RAKENDUSSÄTTED
4.1. Korraldus jõustub seadusega sätestatud korras.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemist.

